
ДО  
ПРЕДСЕДАТЕЛЯ НА
ОБЩИНСКИ СЪВЕТ
ГР. БУРГАС
ДОКЛАДНА ЗАПИСКА

ОТ ДИМИТЪР НИКОЛОВ - КМЕТ НА ОБЩИНА БУРГАС


Относно: Прекратяване на членството на Община Бургас в Сдружение с нестопанска цел в обществена полза „Алианс Българско Черноморие”

УВАЖАЕМИ ОБЩИНСКИ СЪВЕТНИЦИ,
С Решение, прието по т. 8 от дневния ред на проведеното на 26.10.2021 г. заседание,  Общински съвет – Бургас даде съгласие за участие на Община Бургас в Сдружение с нестопанска цел в обществена полза „Алианс Българско Черноморие”, ЕИК 206653316. 
Инициативата за това бе на учредителя на „Алианс Българско Черноморие” - концесионерът на морските летища Варна и Бургас. 
Сдружението е създадено, за да популяризира българската черноморска дестинация като предпочитана туристическа дестинация в Европа и света и да издига престижа на Българското Черноморие като привлекателен обект за инвестиции и търговско сътрудничество; да осигури проспериращо и устойчиво развитие на Българското Черноморие чpeз внeдpявaне на нoви инoвaтивни peшeния и дигитални инициативи нa тepитopията, да съдейства на мecтнaтa иĸoнoмиĸa да cтaвa пo-ycтoйчивa и ĸoнĸypeнтocпocoбнa и да генерира допълнителна дoбaвeнa cтoйнocт за своите членове и за свързаните с тях индустрии; да позиционира Българското Черноморие като атрактивна, иновативна и устойчива туристическа дестинация; да увеличи конкурентоспособността на Българското Черноморие и да подобри качеството на обслужването в сферата на туризма; да създаде бранд Българско Черноморие; да създаде дигитална платформа www.bulgarianblacksea.com, както и мобилно приложение за целите на дигиталния маркетинг на дестинацията; да разработи и прилага маркетингова стратегия за популяризиране на Българското Черноморие чрез бранда BulgarianBlackSea; да представлява обединения интерес на членовете си пред публичните органи и институции в Република България, както и пред международни и други сродни организации в страната и чужбина; да осигури среда за сътрудничество между представителите на туристическия и авиационния сектор, както и да насърчава партньорството между публичния и частния сектор; да съдейства на своите членове за получаване на отстъпки от цената на стоки и услуги, вкл. услуги, предоставяни от енергоразпределителни, топлоснабдителни и водоснабдителни дружества, чрез сключване на договори за участие в съвместни проекти и поръчки (вкл. сключване на договор за покупко-продажба на електрическа енергия) и др.; да проучва и да кандидатства за Европейски фондове, с които да постигне финансиране на цитираните дейности; да работи в тясно взаимодействие с Министерството на туризма, за да постигне гореспоменатите цели.
Съгласно устава на сдружението годишният членският внос на общините се определя като процент от годишния приход от туристически данък за 2019 г. За 2021 г. и 2022 г. той е бил 1 % , а за 2023 г. - 2 % от него. Съответно Община Бургас е заплатила за членски внос 2 996 лв. – за 2021 г., 2 996  лв. – за 2022 г. и 5992 лв. – за 2023 г.
Към момента, към „Алианс Българско Черноморие”, ЕИК 206653316 не са привлечени други черноморските общини,  нито Министерството на туризма.
Видно и от дигиталната платформа www.bulgarianblacksea.com под бранд Българско Черноморие приоритетно се рекламира и развива Българско Северно Черноморие. Не се полагат очакваните усилия по позициониране на Българското Южното Черноморие като атрактивна, иновативна и устойчива туристическа дестинация Не е осигурена среда за сътрудничество между местните представителите на туристическия бранш и авиационния сектор, а продължава да се разчита на ресурс от общините. 
Неспазването на направената заявка за подпомагане на община Бургас в цялостната ѝ политика за осигуряване на така необходимия въздушен транспорт до всички важни европейски дестинации води до извод, че участието ѝ в това сдружение няма да доведе до постигане на формално посочените цели. По този начин не се постигат целите, преследвани с това Споразумение, както и приоритетите, заложени в Програмата за демографско развитие на Бургас, насочени към мерки за поддържане и популяризиране на имидж на Бургас, като предпочитана дестинация за туризъм и отдих, което до голяма степен обезсмисля участието на Община Бургас в Сдружението. 
Предвид изложеното и на основание чл. 22, ал. 1 т. 1 от Закона за юридическите лица  нестопанска цел, чл. 14, ал.1, т. 1 от Устава на Сдружение с нестопанска цел в обществена полза „Алианс Българско Черноморие”, чл. 21, ал. 1, т. 15 от Закона за местното самоуправление и местната администрация, предлагам, Общински съвет Бургас да вземе следните 
РЕШЕНИЯ:
1. Община Бургас да прекрати участието си като член в Сдружение с нестопанска цел в обществена полза „Алианс Българско Черноморие” ЕИК 206653316.

2. Упълномощава Кмета на Община Бургас предприеме всички необходими правни и фактически действия за прекратяване на членството на Община Бургас в Сдружение с нестопанска цел в обществена полза „Алианс Българско Черноморие” ЕИК 206653316.


С уважение,
ДИМИТЪР НИКОЛОВ
Кмет на Община Бургас

